CELEX: 62020CN0214
Language: fi
Date: 2020-05-20 00:00:00
Title: Asia C-214/20: Ennakkoratkaisupyyntö, jonka Labour Court (Irlanti) on esittänyt 20.5.2020 – MG v. Dublin City Council

10.8.2020   
            
            
               FI
            
            
               Euroopan unionin virallinen lehti
            
            
               C 262/16
            
         
      Ennakkoratkaisupyyntö, jonka Labour Court (Irlanti) on esittänyt 20.5.2020 – MG v. Dublin City Council
      (Asia C-214/20)
      (2020/C 262/21)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      Labour Court
      
         Pääasian asianosaiset
      
      
         Valittaja: MG
      
         Vastapuoli: Dublin City Council
      
         Ennakkoratkaisukysymykset
      
      
                  1)
               
               
                  Onko direktiivin (1) 2 artiklaa tulkittava siten, että kun työntekijä on varallaoloaikana itse valitsemassaan paikassa tai paikoissa ilman että hän on millään hetkellä velvollinen varallaoloaikanaan ilmoittamaan työnantajalle sijainnistaan mutta on vain velvollinen vastaamaan hälytykseen toivotussa viiden minuutin valmiusajassa ja enintään kymmenen minuutin valmiusajassa, hänen varallaoloaikansa on työaikaa?
               
            
                  2)
               
               
                  os ensimmäiseen kysymykseen vastataan myöntävästi, voidaanko sellaisen työntekijän varallaoloaikaa, jonka toimintaa ei rajoiteta muutoin kun velvollisuudella vastata hälytykseen toivotussa viiden minuutin valmiusajassa ja enintään kymmenen minuutin valmiusajassa ja joka voi varallaoloaikana olla rajoituksetta samanaikaisesti toisen työnantajan palveluksessa tai harjoittaa ammattitoimintaa omaan lukuunsa, pitää työaikana sen työnantajan osalta, jonka työtä varallaolo koskee?
               
            
                  3)
               
               
                  Jos toiseen kysymykseen vastataan myöntävästi, merkitseekö se, että työntekijä työskentelee varalla ollessaan tosiasiallisesti toisen työnantajan palveluksessa, mikä tapahtuu vain sillä edellytyksellä, että tämä vapauttaa työntekijän työtehtävistä ensimmäisen työnantajan kutsuessa työntekijän työhön, sitä, että työntekijän varallaoloaikaa ja toisen työnantajan palveluksessa työskentelyä on pidettävä työaikana ensimmäisen työnantajan osalta?
               
            
                  4)
               
               
                  Jos kolmanteen kysymykseen vastataan myöntävästi, kertyykö työntekijälle, joka työskentelee toisen työnantajan palveluksessa ollessaan varalla ensimmäiselle työnantajalle, työaikaa samanaikaisesti ensimmäisen ja toisen työnantajan osalta?
               
            
         (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EUVL 2003, L 299, s. 9).